Document ID: 32004D0675

KOMISJONI OTSUS,
29. september 2004,
süsteemi TRACES logistilise toe kehtestamise kohta
(teatavaks tehtud numbri K(2004) 3584 all)
(2004/675/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 26. juuni 1990. aasta otsust 90/424/EMÜ kulutuste kohta veterinaaria valdkonnas, (1) eriti selle artikleid 37 ja 37a,
võttes arvesse nõukogu 26. juuni 1990. aasta direktiivi 90/425/EMÜ, (2) milles käsitletakse ühendusesiseses kaubanduses teatavate elusloomade ja toodete suhtes seoses siseturu väljakujundamisega kohaldatavaid veterinaar- ja zootehnilisi kontrolle, eriti selle artikli 20 lõiget 3,
võttes arvesse nõukogu 13. juuli 1992. aasta otsust 92/438/EMÜ, mis käsitleb veterinaariaalaste impordiprotseduuride arvutistamist (Shift-projekt) ning millega muudetakse direktiive 90/675/EMÜ, 91/496/EMÜ, 91/628/EMÜ ja otsust 90/424/EMÜ ning tunnistatakse kehtetuks otsus 88/192/EMÜ, (3) eriti selle artiklit 12,
ning arvestades järgmist:
(1)
Euroopa Parlamendi resolutsiooni A5-0396/2000 (sigade katku käsitleva kontrollikoja eriettekande nr 1/2000 (4) kohta) punktis 23 nõutakse, et “loomade liikumist jälgiva süsteemi ANIMO haldamine ja arendamine toimuks täielikult komisjoni kontrolli all”.
(2)
Komisjoni 30. märtsi 2004. aasta otsusega 2004/292/EÜ (süsteemi TRACES kasutuselevõtmise kohta ja otsuse 92/486/EMÜ muutmise kohta) (5) nõutakse kõikide liikmesriikide osalemist süsteemis enne 31. detsembrit 2004.
(3)
Üksteist liikmesriiki osalevad süsteemis TRACES täielikult alates 1. aprillist 2004 või 1. maist 2004 ning logistiline tugi on möödapääsmatu. Vajadus sellise tehnilise toe järgi on veel suurem, kui süsteemis hakkavad osalema kõik liikmesriigid ja institutsioonidevälised kasutajad.
(4)
Tehnilist tuge tuleks esialgu katsetada 15 kuu jooksul, mille möödudes seda hinnatakse ja vastavalt vajadusele kohandatakse.
(5)
Käesoleva otsusega ettenähtud meetmed on kooskõlas toiduahela ja loomatervishoiu komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsusega 2003/24/EÜ ette nähtud ühtse veterinaariaalase elektroonilise süsteemi TRACES raames kehtestab komisjon logistilise toe süsteemi kasutajate abistamiseks esialgu 15 kuu jooksul.
Artikkel 2
Komisjonil on artiklis 1 ettenähtud logistilise toe kehtestamiseks 300 000 eurot.
Artikkel 3
Käesolev otsus on adresseeritud liikmesriikidele.
Brüssel, 29. september 2004

Labels: 4
17
7
3
6
12